**Съобщение**

Във връзка с постъпило уведомление за инвестиционно предложение: "Изграждане на фотоволтаична централа до 30 кW в собствено УПИ XІІ-590, кв. 45, по плана на с. Бaница, област Враца и кабелна линия ниско напрежение за захранване на ФЕЦ", с възложител: „ТОК ИНВЕСТ“ АД, гр.Благоевград, на основание чл.5, ал.2 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Враца уведомява за следното:

**І. По отношение на изискванията на глава шеста от Закона за опазване на околната среда:**

 Инвестиционното предложение предвижда изграждане на фотоволтаична централа с мощност до 30 kW и кабелна линия ниско напрежение за захранване на обекта с ел. енергия.

ИП ще се реализира в собствен УПИ XІІ-590, кв. 45, с площ: 1257 кв.м., по плана на с. Бaница, общ. Враца, обл. Враца.

За реализацията на ИП се предвижда да се монтират 54 бр. соларни панели, всеки с мощност 550 Wp, както и един трифазен инвертор с мощност 30 kW.

Със Заповед № 1644/04.10.2023г. на кмета на община Враца се одобрява ЧИПУП-ПРЗ за смяна предназначението на имота, отреден за жилищно строителство и регламентиране на застрояването в него с ново конкретно предназначение „за ФЕЦ“.

Със Заповед №2019/21.12.2022г. на кмета на община Враца се учредява в полза на възложителя право да прокара отклонение от общата мрежа на техническата инфраструктура за изграждане на кабелна линия НН за присъединяване на ФЕЦ през имоти публична общинска собственост. Общата дължина на кабелната линия е 130 л.м., от които 107 л.м. преминават през имот публична общинска собственост – улица и прилежащ тротоар.

ИП не е свързано с формиране на отпадъчни води.

При строителството е възможно формиране на битове отпадъци, които ще се събират в контейнери.

ИП не е свързано с емитиране на приоритетни и/или опасни вещества, при които е възможен контакт с води.

Инвестиционното предложение попада в обхвата на т. 3, б. „а“ – „промишлени инсталации за производство на електроенергия, пара и топла вода (невключени в приложение № 1)“ на Приложение №2 на ЗООС. В тази връзка съгласно чл. 93, ал. 1, т. 1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл.93, ал.3 от ЗООС компетентен орган за произнасяне с решение е директорът на РИОСВ - Враца.

**ІІ. По отношение на изискванията на чл.31 от Закона за биологичното разнообразие (ЗБР):**

 ИП не засяга защитени територии по смисъла на Закона за защитените територии (ЗЗТ) и не попада в обхвата на защитени зони съгласно Закона за биологичното разнообразие (ЗБР). Най-близо разположената защитена зона, на около 10 км е BG0000594 "Божия мост - Понора" за опазване на природните местообитания и на дивата флора и фауна, обявена със Заповед № РД-262/31.03.2021г. на министъра на околната среда и водите (обн. ДВ, бр.41/18.05.2021г.).

 ИП попада в обхвата на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС) и подлежи на процедура по **оценка за съвместимостта му** с предмета и целите на опазване на защитените зони, по реда на чл.31, ал.4, във връзка с ал.1 от ЗБР, която се провежда чрез процедурата по преценяване на необходимостта от извършване на ОВОС.

Копие от писмото е изпратено до община Враца и кметство с. Баница.

/отговорено на 29.02.2024г./